У мінулую нядзелю на пляцоўцы спартыўнага комплексу дзіцяча-юнацкай спартыўнай школы прайшла чарговая гульня ў рамках чэмпіянату Беларусі па міні-футболе ў першай лізе. Футбалісты добрушскага клуба “Іпуць” сустрэліся з сапернікамі з Рагачова. Без перабольшвання можна сказаць, што каманда рагаўчан “Днепр” захлынулася ў “Іпуці”. З першых мінут гульні нашы спартсмены выйшлі ў лідары і вялі па рахунку ўсе таймы. Большасць мячоў у вароты сапернікаў загналі Дзмітрый Кулагін і Ігар Пабядзінскі. Пераможны лік дабрушан уражвае – 13:3.